Se sengwe sa dilo tša pele tšeo Baisiraele ba ilego ba di aga e bile aletare. Mo ke moo ba bego ba direla Jehofa dihlabelo goba go mo neela dimpho gona. Ka morago ga dikgwedi tše sego kae, ba thoma go aga tempele. Eupša manaba a bona ao a bego a dula ditikologong tša kgauswi le moo, a be a sa nyake gore ba e age. Ka gona a leka go ba tšhošetša gore ba kgaotše go aga. Mafelelong a dira gore kgoši e mpsha ya Peresia e bee molao wa gore modiro woo wa go aga o emišwe.
Esera dikgaolo 2 go ya go 8.
Ke ka baka la’ng Esera a rapela mo seswantšhong, thapelo ya gagwe e ile ya arabja bjang, gomme se se re ruta eng?
Ke mohlala ofe woo Serubabele a o beetšego batho ba Jehofa tabeng ya go tswakanya ditumelo tša bodumedi? (Ek. 34:12; 1 Bakor. 15:33; 2 Bakor. 6:14-17)
Ke ka baka la’ng baganetši ba ile ba palelwa ke go emiša modiro wa go aga tempele? (Esera 5:5; Jes. 54:17)
Seo banna ba bagolo ba Bajuda ba ilego ba se dira se kgothaletša bagolo ba Bakriste bjang gore ba tsome tlhahlo ya Jehofa ge ba lebeletšane le baganetši? (Esera 6:14; Ps. 32:8; Baroma 8:31; Jak. 1:5)
Pele re ka gata mogato o itšego, ke mohlala ofe wa Esera woo e tlago go ba mo gobotse gore re o ekiše? (Esera 8:23; Ps. 127:1; Die. 10:22; Jak. 4:13-15)